ભારત અને શ્રીલંકા વચ્ચેની 5 વન ડે મેચની સીરિઝની 2જી મેચ પલ્લેકલ ખાતે રમાઇ હતી. બંને દેશો વચ્ચે દાંબુલામાં રમાયેલ 1લી વન ડે મેચમાં ભારતે શ્રીલંકાને ખૂબ સરળતાથી 9 વિકેટથી માત આપી હતી. પહેલી મેચમાં ભારત તરફથી શિખર ધવને શાનદાર રમતનું પ્રદર્શન કરતાં સદી ફટકારી હતી, સાથે જ કપ્તાન વિરાટ કોહલીએ પણ 82 રન ફટકાર્યા હતા. શ્રીલંકાના કપ્તાન છે ઉપુલ થરંગા, પરંતુ ટેસ્ટ મેચની માફક જ વન ડેમાં પણ તેમની ટીમ હજુ ખાસ સારું પ્રદર્શન નથી કરી શકી. આ વન ડે સીરિઝમાં લસિથ મલિંગા અને થિસારા પરેરાની વાપસી થઇ છે, પરંતુ તેઓ પણ ખાસ સારું પ્રદર્શન નથી કરી શક્યા.